John Peter Russell

John Peter RUSSELL (16a de Junio 1858 – 30a de Aprilo 1930) estis aŭstralia impresionista pentristo.

eta|maldekstre|Portreto de Vincent van Gogh, 1886, Muzeo Van Gogh.

 Biografio 
Naskiĝinta kaj edukita en Sidnejo, Russell translokiĝis al Eŭropo fine de sia adolesko por studi en arta lernejo. Tie, li amikiĝis kun kolego Vincent Van Gogh kaj, en 1886, li pentris la unuan oleportreton de la artisto, nune en la Muzeo Van Gogh. Tiun saman jaron, Russell pentris kun Claude Monet en Belle Île. Russell translokiĝis tien poste kun sia edzino, Marianna Russell, unu el preferataj modeloj de la skulptisto Auguste Rodin. Henri Matisse vizitis Russell en Belle Île en la 1890-aj jaroj, kaj poste instruis al la aŭstralia la impresionismajn teknikojn kaj kolorteorion.
eta|maldekstra|Roc Toul (Roche Guibel), 1904.

Spite fekundan pentradon kaj fortaj ligoj kun la eŭropa arta avangardo, Russell rare ekspoziciis siajn verkojn kaj, ricevinta grandan heredon el sia patro, ne montris intereson farante monon el arto. Post la frua morto de sia edzino en 1907, Russell, kortuŝita, detruis centojn de siaj pentraĵoj. Li revenis al Sidnejo maljuna kie li mortis en relativa nekonateco. Lia kuzo, la aŭstralia artisto Thea Proctor, faris multon por postmorte promocii la arton de Russell, kaj ĉirkaŭ la fino de la 20-a jarcento, nombraj biografioj kaj ekspozicioj helpis restarigi lian reputacion kiel grava artisto. Nuntempe liaj verkoj estas ekspoziciataj en gravaj galerioj en sia hejmlando kaj en Eŭropo, kiel en la Musée d'Orsay kaj en la Musée Rodin en Parizo."John Peter Russell. Part 2 – Belle Île, Monet and Matisse". my daily art display. 9a de Oktobro 2013. Alirita la 5an de Aŭgusto 2018.Galbally, Ann E., "Russell, John Peter (1858–1930)", Australian Dictionary of Biography, National Centre of Biography, Australian National University, Alirita la 5an de Aŭgusto 2018.

Estante en Eŭropo, Russell subtenis korespondadon kun la aŭstralia impresionista pentristo Tom Roberts, ĝisdatigante lin pri la disvolvigoj en la franca impresionismo. Ĉar li restis en Eŭropo dum multo de sia kariero kaj falis en malhelo post sia morto, Russell iĝis konata kiel la "perdita impresionisto" de Aŭstralio.

 Bildaro 

 Referencoj 

 Literaturo 
 Serle, Percival (1949). "Russell, John". Dictionary of Australian Biography. Sydney: Angus and Robertson.
 Salter, Elizabeth: The Lost Impressionist: A Biography of John Peter Russell, Angus and Robertson, 1976. ISBN 0-207-95566-2
 Galbally, Ann: The Art of John Peter Russell, Sun Books, Melbourne, 1977. ISBN 0-7251-0271-3
 Onfray, Claude-Guy: Russell ou la lumière en héritage, Lorisse-Le livre d'histoire, Paris, 1995. ISBN 2-84178-019-8
 Galbally, Ann: A Remarkable Friendship: Vincent van Gogh and John Peter Russell, Melbourne University Press, Melbourne, 2008. ISBN 978-0-522-85376-6

 Eksteraj ligiloj 

 John Russell en Art Gallery of New South Wales
 John Peter Russell en Australian Art
 Australia's Lost Impressionist - filmanonco de filmo de Catherine Hunter

Kategorio:Aŭstraliaj pentristoj
Kategorio:Impresionismaj pentristoj